Elcé, hi hi devoé er gustum de zisquein d'er vugalé er mistérieu ag er fé ha d'ou douguein d'en devotion, ha  deustou n'hi devoé, eid ol magadur, meid un tamig bara, hi en diovéré aveit torrein ou nan d'erré peur. Hi e ré mercheu splan ha particuliér ag hé doustér, ag hé fatianted hag ehué ag hé fersévérance ér mad. Hi e anduré, én ur hoarn en deved a beré en hi devoé er garg, er rustonni ag er gouyan hag en tuemzér ag en han.  Hi devout e hré de souffrein, ag en oaid a groaidur, guet droug er roué. Quel liés guéh èl ma laqué hé zreid é ty hé zad, en hé devoé, a berh hé mammêg, goal drettemanteu peré e seblanté  donnèt de vout hirroh hoah ha calettoh a zé de zé. Mar venné quemér un tamig repos, é oé requis dehi hum astenn ar un nebedig plous calet pé brinssad coéd, én ur goignellig tihoél ag en ty. Ol er souffranceu hag en trebilleu-cé ne hellas quet hi discar : guélet oé bet quentoh doh hi devout er joyusted scrihuet ar hé face dalhmad, merche sur ag er bonheur e gavé é souffrein hag é vout dispriset, aveit donnèt de vout haval doh el limage a Vab Doué.